Du kan holde din ferie i perioden, der løber fra 1. september til 31. december året efter (16 måneder). Den periode kaldes ferieafholdelsesperioden. Du har altså 4 måneder ekstra fra ferieårets afslutning til at holde dine optjente feriedagpenge fra det ferieår, der slutter den 31. august. Planlægger du at holde ferie efter den 31. august, kan du altså gøre det med feriedage, der er optjent i det foregående ferieår. Du skal blot være opmærksom på, at ferie optjent hos en arbejdsgiver i det nye ferieår, også skal være afholdt, før du kan modtage feriedagpenge. Du skal senest have holdt din ferie med feriedagpenge den 31. december i ferieafholdelsesperioden. Du mister retten til at få feriedagpengene udbetalt, hvis de ikke er afholdt inden den 31. december. Du kan ikke overføre din ret til feriedagpenge til den næste ferieafholdelsesperiode.